OBRAZLOŽENJE IV. IZMJENA I DOPUNA PRORAČUNA

UPRAVNOG ODJELA ZA ZDRAVSTVO, SOCIJALNU SKRB I HRVATSKE BRANITELJE ZA 2025. GODINU

Upravni odjel za zdravstvo, socijalnu skrb i hrvatske branitelje Sisačko-moslavačke županije IV. izmjenama i dopunama Proračuna za 2025. godinu predlaže sljedeće izmjene za provedbu programa iz područja zdravstva i socijalne skrbi:

|  |
| --- |
| GLAVA 00301 ZDRAVSTVO |

Izmjenama i dopunama Proračuna Sisačko-moslavačke županije za 2025. godinu za provedbu programa iz područja zdravstva predlažu se izmjene sljedećih programa:

OBRAZLOŽENJE:

|  |  |  |  |
| --- | --- | --- | --- |
| PROGRAM 1001 PROGRAM JAVNIH POTREBA U ZDRAVSTVU | | | |
| PLAN 2025. | IZMJENA | NOVI PLAN 2025. |
| 2.008.617,00 | -59.786,00 | 1.948.831,00 |

U sklopu *Programa javnih potreba u zdravstvu* Sisačko-moslavačka županija osigurava sredstva za zdravstvenu zaštitu stanovnika na svom području iznad standarda utvrđenih obveznim zdravstvenim osiguranjem, a sve to u cilju pružanja dostupnosti zdravstvene zaštite, a u skladu sa Zakonom o zdravstvenoj zaštiti („Narodne novine“, broj 100/18, 125/19, 147/20, 119/22, 156/22, 33/23, 36/24 i 102/25). Financijska sredstva planirana za provedbu navedenog programa umanjena su za 59.786,00 eura kroz izmjene sljedećih aktivnosti:

* *Redovna djelatnost* - aktivnost je u 2025. godini planirana u iznosu od 727.624,00 eura, a izmjenama i dopunama Proračuna navedena aktivnost umanjuje se za 3.786,00 eura sukladno realizaciji iste do kraja proračunske godine, te iznosi 723.838,00 eura,.
* *Lječilište Jodno* - aktivnost je planirana za 2025. godinu u iznosu od 50.000,00 eura, a izmjenama i dopunama Proračuna aktivnost se umanjuje za planirani iznos, obzirom da se neće realizirati u tekućoj proračunskoj godini te je ista planirana u sljedećoj godini.
* *Sufinanciranje rehabilitacijskih programa djece predškolske dobi* - aktivnost je planirana u iznosu od 5.000,00 eura, a izmjenama i dopunama Proračuna umanjuje se sukladno realizaciji do kraja proračunske godine za 2.000,00 eura.
* *Obilježavanje važnih datuma -* aktivnost je planirana u iznosu od 33.000,00 eura, te se sukladno realizaciji kroz godinu umanjuje za 2.000,00 eura i iznosi 31.000,00 eura.
* *Sufinanciranje programa “Roditelj uz dijete” -* aktivnost je u 2025. godini planirana u iznosu od 10.000,00 eura. Izmjenama i dopunama Proračuna aktivnost se umanjuje za 2.000,00 eura sukladno realizaciji do kraja proračunske godine te iznosi 8.000,00 eura.

OBRAZLOŽENJE:

|  |  |  |
| --- | --- | --- |
| PROGRAM 1003 ZDRAVSTVENE USTANOVE | | |
| PLAN 2025. | IZMJENA | NOVI PLAN 2025. |
| 103.819.166,16 | -23.301.430,00 | 80.517.736,16 |

Sastavni dio proračuna Upravnog odjela su i proračuni zdravstvenih ustanova u vlasništvu Sisačko-moslavačke županije: Neuropsihijatrijske bolnice „Dr. Ivan Barbot“ Popovača, Zavoda za javno zdravstvo Sisačko-moslavačke županije, Zavoda za hitnu medicinu Sisačko-moslavačke županije, Lječilišta Topusko, Doma zdravlja Sisačko-moslavačke županije. Program 1003 Zdravstvene ustanove izmjenama i dopunama Proračuna realizirat će se u ukupnom iznosu od 80.517.736,16 eura iz prihoda koje ostvaruju ustanove (prihodi nadležnog proračuna, prihodi od HZZO-a, Prihodi od prodaje nefinancijske imovine, vlastiti prihodi, prihodi za posebne namjene, pomoći EU, pomoći iz državnog proračuna, pomoći Ministarstva zdravstva, donacije te prihoda iz nadležnog proračuna).

REKAPITULACIJA - ZDRAVSTVO

|  |  |  |  |  |
| --- | --- | --- | --- | --- |
| PROGRAM | NAZIV PROGRAMA | PLAN 2025. | IZMJENE | NOVI PLAN 2025. |
| 1001 | Program javnih potreba u zdravstvu (SMŽ i GiO) | 2.008.617,00 | -59.786,00 | 1.948.831,00 |
| 1002 | Minimalni financijski standard - zdravstvo | 2.378.911,00 | 0,00 | 2.378.911,00 |
| 1003 | Zdravstvene ustanove | 103.819.166,16 | -23.301.430,00 | 80.517.736,16 |
| 1010 | Program unapređenja primarne zaštite | 228.000,00 | 0,00 | 228.000,00 |
|  | U K U P N O: | 108.434.694,16 | -23.361.216,00 | 85.073.478,16 |

|  |
| --- |
| GLAVA 00302 SOCIJALNA SKRB |

Izmjenama i dopunama Proračuna Sisačko-moslavačke županije za 2025. godinu za provedbu programa iz područja socijalne skrbi predlažu se izmjene sljedećih programa:

OBRAZLOŽENJE:

|  |  |  |
| --- | --- | --- |
| PROGRAM 1004 PROGRAM JAVNIH POTREBA U SOCIJALNOJ SKRBI | | |
| PLAN 2025. | IZMJENA | NOVI PLAN 2025. |
| 2.747.876,58 | 68.268,00 | 2.816.144,58 |

Sredstva za provedbu *Programa javnih potreba u socijalnoj skrbi* osiguravaju se u Proračunu Sisačko-moslavačke županije za 2025. godinu, razdjel 003 - Upravni odjel za zdravstvo, socijalnu skrb i hrvatske branitelje, te se izmjenama i dopunama Proračuna planirana sredstva za provedbu navedenog programa povećavaju za 68.268,00 eura kroz izmjene sljedećih aktivnosti:

* *Programi i projekti udruga* - navedena aktivnost planirana je u iznosu od 290.173,58 eura. Izmjenama i dopunama proračuna aktivnost se umanjuje za 25.355,00 eura sukladno realizaciji kroz proračunsku godinu te iznosi 264.818,58 eura.
* *Program obilježavanja Dana hrvatskih branitelja SMŽ* - aktivnost je planirana u iznosu od 17.973,00 eura. Izmjenama i dopunama proračuna umanjuje se za 7.073,00 eura sukladno realizaciji navedene aktivnosti te iznosi 10.900,00 eura.
* *Program obilježavanja Dana umirovljenika i osoba starije životne dobi SMŽ* - aktivnost je planirana u iznosu od 7.294,00 eura, a izmjenama i dopunama Proračuna umanjuje se sukladno realizaciji te iznosi 3.300,00 eura.
* *Izdatci za domove socijalne skrbi* - aktivnost je planirana u iznosu od 979.353,00 eura, a izmjenama i dopunama Proračuna navedena aktivnost umanjuje se sukladno realizaciji te iznosi 879.353,00 eura.
* *Program obilježavanja Dana sjećanja na žrtve Domovinskog rata* - aktivnost je planirana u iznosu od 19.100,00 eura, a izmjenama i dopunama Proračuna umanjuje se sukladno realizaciji za 4.230,00 eura te iznosi 14.870,00 eura.
* *Program obilježavanja osnivanja postrojbi iz Domovinskog rata* - aktivnost je planirana u iznosu od 10.000,00 eura, a izmjenama i dopunama Proračuna navedena aktivnost umanjuje se sukladno realiziranim aktivnostima programa te iznosi 8.070,00 eura.
* *Domovi za starije -* aktivnost je planirana u iznosu od 900.000,00 eura, a izmjenama i dopunama proračuna aktivnost se povećava sukladno realizaciji i potrebama do kraja proračunske godine za 218.900,00 eura.
* *Obilježavanje važnih datuma i manifestacija vezanih uz Domovinski rat -* aktivnost je planirana u iznosu od 55.925,00 eura, a izmjenama i dopunama Proračuna navedena aktivnost se sukladno realiziranim aktivnostima umanjuje te iznosi 47.875,00 eura.

OBRAZLOŽENJE:

|  |  |  |
| --- | --- | --- |
| PROGRAM 1006 PROGRAM IZNAD ZAKONSKOG STANDARDA | | |
| PLAN 2025. | IZMJENA | NOVI PLAN 2025. |
| 199.360,00 | -2.500,00 | 196.860,00 |

Sredstva za provedbu navedenog programa namijenjena su za pružanje usluga drugim ustanovama socijalne skrbi. Izmjenama i dopunama Proračuna za provedbu ovog programa Dom za starije osobe Petrinja planira iznos od 196.860,00 eura.

OBRAZLOŽENJE:

|  |  |  |
| --- | --- | --- |
| PROGRAM 1007 REDOVNA DJELATNOST USTANOVA SOCIJALNE SKRBI | | |
| PLAN 2025. | IZMJENA | NOVI PLAN 2025. |
| 8.259.698,05 | 394.817,01 | 8.654.515,06 |

Sredstva za provedbu navedenog programa realizirati će se u ukupnom iznosu od 8.654.515,06 eura. Program Redovna djelatnost ustanova socijalne skrbi financira se iz prihoda koje ostvaruju ustanove (prihodi od HZZO-a, prihodi od prodaje nefinancijske imovine, vlastiti prihodi, prihodi za posebne namjene, pomoći državnog proračuna, pomoći EU, pomoći, donacije i sl.).

REKAPITULACIJA - SOCIJALNA SKRB

|  |  |  |  |  |
| --- | --- | --- | --- | --- |
| PROGRAM | NAZIV PROGRAMA | PLAN 2025. | IZMJENE | NOVI PLAN 2025. |
| 1004 | Program javnih potreba u socijalnoj skrbi | 2.747.876,58 | 68.268,00 | 2.816.144,58 |
| 1005 | Minimalni financijski standard-(DZSO) | 1.476.839,00 | 0,00 | 1.476.839,00 |
| 1006 | Program iznad zakonskog standarda DZSO | 199.360,00 | -2.500,00 | 196.860,00 |
| 1007 | Redovna djelatnost ustanova socijalne skrbi | 8.259.698,05 | 394.817,01 | 8.654.515,06 |
| 1012 | Unapređenje socijalne infrastrukture | 55.252,98 | 0,00 | 55.252,98 |
| 1013 | Socijalni plan Sisačko-moslavačke županije | 48.075,26 | 0,00 | 48.075,26 |
|  | U K U P N O: | 12.787.101,87 | 460.585,01 | 13.247.686,88 |

|  |  |  |  |
| --- | --- | --- | --- |
| SVEUKUPNO (ZDRAVSTVO I SOCIJALNA SKRB) | 121.221.796,03 | -22.900.630,99 | 98.321.165,04 |